Fjölmenn mótmæli Kúrda
Um 30 þúsund kúrdískir  mótmælendur gengu fylktu liði í Frankfurt í Þýskalandi í dag og kröfðust lýðræðis í Tyrklandi. Auk þess hvöttu þeir Tyrki til að segja nei í fyrirhugaðri þjóðaratkvæðagreiðslu sem ætlað er að auka völd Erdogan forseta til muna.
Tyrkir sögðu mótmælagönguna óásættanlega. Margir mótmælenda voru með merki tengd Verkamannaflokki Kúrdistans (PKK) sem hefur staðið í stappi gegn Tyrkjum undanfarna þrjá áratugi.
Talsverð spenna ríkir í samskiptum Tyrklands og Þýskalands eftir að þýsk yfirvöld neituðu tyrkneskum ráðherrum að halda samkomur til að hvetja Tyrki, sem búsettir eru í Þýskalandi og hafa kosningarétt í landinu, til að segja já í áðurnefndri atkvæðagreiðslu.
Fleiri komu til mótmælanna en gert hafði verið ráð fyrir en þau fóru friðsamlega fram.
Ibrahim Kalin, talsmaður Erodan Tyrklandsforseta, sagði í yfirlýsingu að forsetaembættið fordæmdi mótmælagönguna.
"Það er óásættanlegt að sjá PKK-merkin og -slagorðin," sagði Kalin og bætti við að atburðir dagsins sýndu það og sönnuðu að sum ríki Evrópu væru leynt og ljóst að vinna að því að tryggja það að "nei-ið" myndi hafa betur í fyrirhugaðri þjóðaratkvæðagreiðslu í landinu, 16. apríl.
"Við þurfum enn og aftur að minna lönd Evrópu á að 16. apríl mun ákvörðun verða tekin í Tyrklandi, ekki Evrópu," sagði Kalin.
Um 30 þúsund kúrdískir  mótmælendur gengu fylktu liði í Frankfurt í Þýskalandi í dag og kröfðust lýðræðis í Tyrklandi.
Auk þess hvöttu þeir Tyrki til að segja nei í fyrirhugaðri þjóðaratkvæðagreiðslu sem ætlað er að auka völd Erdogan forseta til muna.
Tyrkir sögðu mótmælagönguna óásættanlega. Margir mótmælenda voru með merki tengd Verkamannaflokki Kúrdistans (PKK) sem hefur staðið í stappi gegn Tyrkjum undanfarna þrjá áratugi.
Talsverð spenna ríkir í samskiptum Tyrklands og Þýskalands eftir að þýsk yfirvöld neituðu tyrkneskum ráðherrum að halda samkomur til að hvetja Tyrki, sem búsettir eru í Þýskalandi og hafa kosningarétt í landinu, til að segja já í áðurnefndri atkvæðagreiðslu.